એક નંબરના પ્લૅટફૉર્મની બહારની ફુટપાથ પર ફૂડ-સ્ટૉલોનું સામ્રાજ્ય છે. એ સંદર્ભમાં સ્થાનિક રહેવાસીઓએ કહ્યું હતું કે ‘કોર્ટનો આદેશ છે કે ફુટપાથો રાહદારીઓને ચાલવા માટે ફેરિયાઓથી મુક્ત રાખવી જરૂરી છે, પરંતુ વેસ્ટમાં રોડની બન્ને બાજુ ફેરિયાઓ અને ફૂડ-સ્ટૉલોએ કબજો કરી લીધો છે. પીક અવર્સમાં મહિલાઓ અને સિનિયર સિટિઝનો માટે ફુટપાથ પર તો શું રોડ પર ચાલવું જોખમી બની ગયું છે. આ તકલીફ ઓછી હોય એમ હવે પ્લૅટફૉર્મ-નંબર એકની બહાર શાકભાજીવાળાઓએ અડ્ડો જમાવી દીધો છે જેની સામે કોઈ જ કાર્યવાહી કરવામાં આવતી નથી.’